पाएं अपने शहर की ताज़ा ख़बरें और फ्री ई-पेपरडाउनलोड करें
नेशनल हाइवे 21 पर शुक्रवार रात तीन अलग-अलग दिशाओं से आ रहे तीन वाहन भिड़ गए। इसमें पिकअप पलटने से बाइक सवार एक युवक की मौत हो गई तथा तीनों वाहनों में सवार चार जने घायल हो गए। घायलों को सिकंदरा व दौसा के अस्पतालों में भर्ती कराया गया। नादौती के गुड़ा चैनपुर निवासी सुमित राज व अमन मीणा शादी समारोह में शामिल होकर बांदीकुई से बाइक पर सवार होकर अपने गांव लौट रहे थे। इस दौरान सिकंदरा चौराहा पहुंचने पर दौसा से आ रही पिकअप वह महवा की ओर से आ रही इको गाड़ियां टकरा गई।
इसमें बाइक पर सवार सुमितराज व अमन मीणा सहित पिकअप चालक व इको में सवार दो जने घायल हो गए। सुमित राज व उसके भाई अमन को राजकीय अस्पताल सिकंदरा में भर्ती कराने पर डाक्टरों ने सुमित को मृत घोषित कर दिया व अमन की गंभीर स्थिति को देखते हुए दौसा रेफर कर दिया। पिकअप चालक को सीधे ही उपचार के लिए दौसा भेजा गया। ईको में सवार दो यात्रियों के भी चोट आने पर उनका उपचार किया गया।पिकअप के नीचे फंस गए बाइक सवारबाइक सवार दोनों युवक सिकंदरा चौराहे पर पहुंचने के बाद हुई भिड़ंत में पिकअप पलटने से उसके नीचे फंस गए। जिन्हें पुलिस व लोगों की सहायता से निकालकर उपचार के लिए राजकीय अस्पताल भेजा गया। जहां पहुंचने पर एक की मौत हो गई तथा एक को दौसा रेफर किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn